VENDIM
Nr.504, datë 13.5.2009

PËR KALIMIN E PËRGJEGJËSISË SË ADMINISTRIMIT TË ISH-SPITALIT TË KFOR-IT, DURRËS, NGA MINISTRIA E DREJTËSISË të MINISTRIA E SHËNDETËSISË, PËR TRAJTIMIN E PERSONAVE ME MASË MJEKËSORE “MJEKIM I DETYRUAR NË NJË INSTITUCION MJEKËSOR”

Në mbështetje të nenit 100 të Kushtetutës dhe të neneve 13 e 15 shkronja “c” të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Drejtësisë, Këshilli i Ministrave

VENDOSI:

1. Kalimin e përgjegjësisë së administrimit të ish-spitalit të KFOR-it, Durrës, nga Ministria e Drejtësisë të Ministria e Shëndetësisë, për trajtimin e personave me masë mjekësore “Mjekim i detyruar në një institucion mjekësor”, sipas genplanit, që i bashkëlidhet këtij vendimi.
2. Ngarkohen Ministri i Drejtësisë, Ministri i Shëndetësisë dhe kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi menjëherë.

KRYEMINISTRI
Sali  Berisha

